ไปไม่ถึงฝัน! “7-11 อินโดฯ” ประกาศปิดตัวทุกสาขา 30 มิ.ย.นี้
ไปไม่ถึงฝัน! Modern Internasional ประกาศปิด 7-11 ในประเทศอินโดนีเซียทุกสาขา ภายในวันที่ 30 มิ.ย.นี้
23 มิ.ย. 2560

ผู้สื่อข่าวรายงานว่า  Modern Internasional บริษัทแม่ผู้ให้บริการร้านสะดวกซื้อเซเว่นอีเลฟเว่น (7-11) ในประเทศอินโดนีเซีย ประกาศปิดกิจการทุกสาขา ภายในวันที่ 30 มิ.ย. 2560 หลังบริษัทไม่มีเงินเงินทุนหมุนเวียนในการดำเนินงาน อีกทั้งยังขาดแคลนบุคคลากรที่ให้บริการในการดำเนินกิจการ
ทั้งนี้ สาเหตุส่วนหนึ่งมาจากการที่รัฐบาลได้ออกกฏห้ามขายเครื่องดื่มแอลกอฮอล์ ส่งผลทำให้ยอดรวมปรับตัวลดลงอย่างมาก อีกทั้งการที่บริษัทไม่สามารถแข่งขันกับผู้ให้บริการร้านสะดวกซื้อเจ้าอื่นซึ่งเป็นผู้นำตลาดได้
โดยในปี 59 บริษัทมีรายได้ 2.20 พันล้านบาท ซึ่งปรับตัวลดลงจากปีก่อน 27% หรือขาดทุนกว่า 1.62 พันล้านบาท ขณะที่ในปีที่ผ่านมาประกาศปิดสาขาไปแล้วกว่า 25 สาขา